ai4bharat/Pralekha huggingface dataset:
प्रधानमंत्री कार्यालय
नगा संस्कृति जीवंतता, शौर्य और प्रकृति के प्रति सम्मान का पर्याय है: प्रधानमंत्री
नागालैंड सरकार के पीएचईडी और सहकारिता मंत्री श्री जैकब झिमोमी के ट्वीट थ्रेड का जवाब देते हुए, प्रधानमंत्री ने कहा, "जी20 कार्यक्रमों में से एक के दौरान, शानदार नगा संस्कृति को एक अच्छे ट्वीट थ्रेड के जरिये दिखाया गया है। नगा संस्कृति जीवंतता, शौर्य और प्रकृति के प्रति सम्मान का पर्याय है।"
एक ट्वीट थ्रेड में श्री जैकब झिमोमी ने कोहिमा, नगालैंड में जी-20 के सभी प्रतिनिधियों का पूरे दिल से स्वागत करने की बात कही है।
उन्होंने यह भी कहा कि ऊर्जावान नगा भाइयों और बहनों द्वारा प्रस्तुत पारंपरिक नगा नृत्य से प्रतिनिधियों का स्वागत किया गया।
प्रधानमंत्री ने ट्वीट किया;
“जी20 कार्यक्रमों में से एक के दौरान शानदार नगा संस्कृति को एक अच्छे ट्वीट थ्रेड के जरिये दिखाया गया है। नगा संस्कृति जीवंतता, शौर्य और प्रकृति के प्रति सम्मान का पर्याय है।"
प्रधानमंत्री कार्यालय
भारत-सेशेल्स उच्चस्तरीय आभासी कार्यक्रम 
प्रधानमंत्री श्री नरेन्द्र मोदी 8 अप्रैल, 2021 को सेशेल्स में भारतीय परियोजनाओं की एक श्रृंखला का उद्घाटन करने के लिए सेशेल्स गणराज्य के राष्ट्रपति महामहिम वैवेल रामकलावन के साथ एक उच्चस्तरीय आभासी कार्यक्रम में भाग लेंगे।
इस उच्चस्तरीय आभासी कार्यक्रममें निम्नलिखित विशेष आकर्षण होंगे:
- सेशेल्स में मजिस्ट्रेट न्यायालयके नए भवन का संयुक्त ई-उद्घाटन;
- सेशेल्स कोस्टगार्ड को एक तीव्र गश्ती नौका  को सौंपना;
- 1 मेगावाट की क्षमता वाले एक सौर ऊर्जा संयंत्र को सौंपना;
- 10 उच्च प्रभाव वाली सामुदायिक विकास परियोजनाओं  का उद्घाटन।
राजधानी विक्टोरिया स्थित मजिस्ट्रेट न्यायालय का नया भवन, सेशेल्स में नागरिक आधारभूत संरचना से जुड़ी भारत की पहली बड़ी परियोजना है और इसका निर्माण अनुदान सहायता के माध्यम सेकिया गया है। यह मजिस्ट्रेट न्यायालय एक अत्याधुनिक भवन है, जो सेशेल्स की न्यायिक प्रणालीकी क्षमता को व्यापक रूप से बढ़ाएगा और सेशेल्स के लोगों को न्यायिक सेवाओं के बेहतर वितरण में सहायता प्रदान करेगा।
50–एम तीव्र गश्ती नौका , जोकि एक आधुनिक एवं पूरी तरह से सुसज्जित नौसैनिक जहाज है। इस नौका को मेसर्स जीआरएसई, कोलकाता द्वारा भारत में निर्मित किया गया है और इसे सेशेल्स को उसकी समुद्री निगरानी क्षमताओं को मजबूत करने के उद्देश्य से भारतीय अनुदान सहायता के तहत उपहार में दिया जा रहा है।
सेशेल्स के रोमेनविले द्वीप में स्थित 1 मेगावाट की क्षमता वाले जमीन पर लगे सौर ऊर्जा संयंत्र  का निर्माण अनुदान सहायता के तहत भारत सरकार द्वारा सेशेल्स में कार्यान्वित किए जा रहे ‘सोलर पीवी डेमोक्रिटाइजेशन प्रोजेक्ट’के एक हिस्से के रूप में किया गया है।
इस आभासी कार्यक्रम में स्थानीय निकायों, शैक्षिक एवं व्यावसायिक संस्थानों के सहयोग से भारतीय उच्चायोग द्वारा कार्यान्वित 10 उच्च प्रभाव वाली सामुदायिक विकास परियोजनाओं  को भी सौंपा जाएगा।
प्रधानमंत्री की ’सागर’–‘सिक्यूरिटी एंड ग्रोथ फॉर आल इन द रीजन’ – की अवधारणा में सेशेल्स काएक केन्द्रीय स्थान है। इन प्रमुख परियोजनाओं का उद्घाटन सेशेल्स के ढांचागत, विकासात्मक और सुरक्षा संबंधी जरूरतों की पूर्ति करने में एक विश्वसनीय भागीदार के रूप में भारत कीविशेष एवं आजमायी हुई भूमिका को दर्शाता है और भारत एवं सेशेल्स के लोगों के बीच गहरे और मैत्रीपूर्ण संबंधों का प्रमाण है।
गृह मंत्रालय
अंतर्राष्ट्रीय योग दिवस 2022 के अवसर पर गृह राज्य मंत्री, श्री अजय कुमार मिश्रा ने आज लद्दाख के कारगिल में अंतर्राष्ट्रीय योग दिवस के अवसर पर मुख्य अतिथि के रूप में भाग लिया
अंतर्राष्ट्रीय योग दिवस 2022 के अवसर पर गृह राज्य मंत्री, श्री अजय कुमार मिश्रा ने आज लद्दाख के कारगिल में अंतर्राष्ट्रीय योग दिवस के अवसर पर मुख्य अतिथि के रूप में भाग लिया। लद्दाख के अधिकारियों सहित अन्य गणमान्य व विद्यार्थी भी इस कार्यक्रम में उपस्थित थे।
इस अवसर पर गृह राज्य मंत्री ने कहा कि कारगिल में अंतर्राष्ट्रीय योग दिवस में भाग लेना उनके लिए सौभाग्य की बात है I उन्होंने देश के विकास में कारगिल के लोगों की भूमिका और योगदान की सराहना भी की । उन्होंने कहा कि योग को जीवन में एक दिनचर्या के रूप में अपनाया जाना चाहिए ।
श्री अजय कुमार मिश्रा ने कहा कि प्रधानमंत्री श्री नरेंद्र मोदी जी के प्रयास से योग को दुनिया में करोड़ो लोगो ने अपनाया है, और आज के दिन दुनिया भर में करोड़ों लोग अंतर्राष्ट्रीय योग दिवस में भाग ले रहे हैं।
श्रम और रोजगार मंत्रालय
अंतर्राष्ट्रीय महिला दिवस के अवसर पर केंद्रीय श्रम एवं रोजगार मंत्री ने कर्मचारी राज्य बीमा निगम की महिला कोविड योद्धाओं को सम्मानित किया
ईएसआईसी ने "आजादी का अमृत महोत्सव आइकॉनिक वीक" के दौरान मातृत्व लाभ के 4622 दावों और प्रसव व्यय के 493 दावों का निपटारा कर 33.75 करोड़ रुपये के भुगतान किया
श्रम एवं रोजगार मंत्रालय
अंतर्राष्ट्रीय महिला दिवस के अवसर पर केंद्रीय श्रम एवं रोजगार मंत्री ने कर्मचारी राज्य बीमा निगम की महिला कोविड योद्धाओं को सम्मानित किया
ईएसआईसी ने "आजादी का अमृत महोत्सव आइकॉनिक वीक" के दौरान मातृत्व लाभ के 4622 दावों और प्रसव व्यय के 493 दावों का निपटारा कर 33.75 करोड़ रुपये के भुगतान किया
केंद्रीय श्रम एवं रोजगार और पर्यावरण, वन तथा जलवायु परिवर्तन मंत्री श्री भूपेंद्र यादव ने पूरे भारत में कोविड 19 महामारी के दौरान ईएसआईसी अस्पतालों की महिला डॉक्टरों, नर्सों और पैरामेडिकल स्टाफ को सम्मान प्रदान किया है। देश के विभिन्न ईएसआईसी अस्पतालों से पुरस्कार के लिए कुल 09 अधिकारियों का चयन किया गया था। कर्नाटक, नई दिल्ली, मुंबई, चेन्नई, हैदराबाद, अहमदाबाद, नोएडा, फरीदाबाद और दिल्ली से आने वाली इन 09 उम्मीदवारों में से 03 शीर्ष प्राप्तकर्ताओं को श्री भूपेंद्र यादव द्वारा सम्मानित किया गया।
ईएसआईसी बीमित महिलाओं  को प्रसव या गर्भपात अथवा गर्भावस्था के कारण होने वाली बीमारी, बच्चे का समय से पहले जन्म या निष्फल प्रसव अथवा सरोगेट और गोद लेने वाली मां के मामले में 26 सप्ताह के लिए आवधिक भुगतान करता है।
"आजादी का अमृत महोत्सव आइकॉनिक वीक" के उत्सव और अंतर्राष्ट्रीय महिला दिवस के साथ इसके संयोग को चिह्नित करने के लिए 08.03.2022 तक पूरे देश में अधिकतम लंबित मातृत्व मामलों का निपटारा किया गया था।
ईएसआईसी में मातृत्व लाभ के मामलों में 4961 और प्रसव व्यय मामलों के 528 दावे प्रस्तुत हुए थे। इन दावों में से मातृत्व लाभ के कुल 4622 दावों तथा प्रसूति खर्च के 493 दावों का निपटारा किया गया है और 33.75 करोड़ रुपये की राशि का भुगतान किया गया है। शेष दावों का निपटारा भी आइकॉनिक वीक के दौरान किया जाएगा।
महिला एवं बाल विकास मंत्रालय
कैबिनेट ने भारत और ब्राजील के बीच शिशु देखभाल के क्षेत्र में द्विपक्षीय सहयोग के लिए समझौता ज्ञापन पर हस्ताक्षर को मंज़ूरी दी
(केंद्रीय मंत्रिमंडल ने प्रधानमंत्री श्री नरेन्द्र मोदी की अध्यक्षता में शिशु देखभाल के क्षेत्र में द्विपक्षीय सहयोग के लिए भारत के महिला एवं बाल विकास मंत्रालय और ब्राजील के नागरिकता मंत्रालय के बीच समझौता ज्ञापन पर हस्ताक्षर करने को मंजूरी दी।
फायदे
इस समझौते से दोनों देशों के बीच दोस्ती का बंधन मजबूत होगा और शिशुओं की देखभाल के मुद्दों पर द्विपक्षीय सहयोग बढ़ेगा। दोनों देश इस क्षेत्र में अपने यहां चल रहे बेहतर तरीकों का आदान-प्रदान कर लाभान्वित हो सकेंगे।
आरकेमीणा/आरएनएम/एके/ - 5403
जनजातीय कार्य मंत्रालय
जनजातीय शिल्प, संस्कृति, व्यंजन और वाणिज्य की भावना का उत्सव- आदि बाजार- का भोपाल के भोपाल हाट में उद्घाटन
सालभर चलने वाले आजादी का अमृत महोत्सव के उत्सव को जारी रखते हुए और कोविड-19 महामारी की तीसरी लहर का प्रभाव कम होने व वापस सामान्य स्थिति में लौटने का लाभ उठाते हुए जनजातीय सहकारी विपणन विकास संघ लिमिटेड , जनजातीय कार्य मंत्रालय ने जनजातीय कला और शिल्प की प्रदर्शनी को “आदि बाजार” के रूप में पुनर्जीवित किया है।
आदि बाजार, जैविक जनजातीय उत्पादों और दस्तकारी के सामानों की एक जीवंत प्रदर्शनी है जिसका वर्चुअल माध्यम से ट्राइफेड के अध्यक्ष श्री रामसिंह राठवा ने 21 मार्च 2022 को ट्राइफेड के उपाध्यक्ष श्री पवित्र कुमार कनहर व ट्राइफेड की प्रबंध निदेशक श्रीमती आर जया और ट्राइफेड के अन्य वरिष्ठ अधिकारी की उपस्थिति में उद्घाटन किया। यह प्रदर्शनी 10 दिनों तक भोपाल के भोपाल हाट में 21 मार्च से 30 मार्च 2022 तक चलेगी। इसमें देश के 15 राज्यों का प्रतिनिधित्व करने वाले 70 से अधिक स्टॉल होंगे।
ये आदि बाजार वंचित जनजातीय लोगों की आजीविका में सुधार के लिए ट्राइफेड के संगठित प्रयासों का एक हिस्सा हैं, जो पिछले दो वर्षों में सबसे ज्यादा प्रभावित हुए हैं। वर्चुअल उद्घाटन समारोह के दौरान ट्राइफेड के अध्यक्ष श्री रामसिंह राठवा ने कहा कि मुझे खुशी है कि ट्राइफेड ने भारत के जनजातीय लोगों की आजीविका को बढ़ाने के लिए यह पहल की है। इस तरह के बाजार देशभर से जनजातीय संस्कृति को व्यापक स्तर पर दर्शकों तक पहुंचाने में भी मदद करेंगे।
आने वाले दिनों में एकता नगर, स्टैच्यू ऑफ यूनिटी, गुजरात, बीच रोड, पुडुचेरी और ओडिशा के राउरकेला में इसी तरह के आदि बाजारों का आयोजन करने की योजना है। उद्घाटन के अवसर पर श्री पवित्र कुमार कनहर ने कहा कि मुझे यह देखकर खुशी हो रही है कि इस तरह की प्रदर्शनी देश की पारंपरिक कला एवं हस्तशिल्प और सांस्कृतिक विरासत को प्रदर्शित करने में मदद करेगी और भारत की जनजातियों की विविधता एवं समृद्धता पर ध्यान केंद्रित करेगी। जनजातीय कारीगरों के जीवन को बेहतर बनाने के लिए ट्राइफेड के प्रयासों पर ध्यान केंद्रित करते हुए ट्राइफेड की प्रबंध निदेशक श्रीमती आर जया ने कहा कि आदि बाजार जैसी प्रदर्शनियां जनजातीय आबादी के सामाजिक आर्थिक विकास में महत्वपूर्ण भूमिका निभाती है। ये प्रदर्शनियां जनजातीय कारीगरों को बड़े, अछूते बाजारों से जोड़ने में मदद करेंगी।
जनजातीय जीवन के मूल लोकाचार का प्रतिनिधित्व करते हुए, 10 दिनों तक चलने वाले इस उत्सव में देश के 15 राज्यों के जनजातीय हस्तशिल्प, कला, पेटिंग, कपड़े, आभूषणों की प्रदर्शनी-सह-बिक्री होती है।
आदि बाजारों में, ट्राइब्स इंडिया और जनजातीय कारीगरों द्वारा प्रस्तुत किए जाने वाले उत्पाद का आगंतुक सबसे अच्छा सैंपल ले सकते हैं- मध्य प्रदेश की प्रसिद्ध माहेश्वरी साड़ियों से लेकर लद्दाख और हिमाचल प्रदेश के गर्म ऊनी कपड़ों तक, तमिलनाडु के जनजातीय लोगों द्वारा खरीदी गई प्रतिरोधक क्षमता को बढ़ाने वाली विभिन्न जड़ी-बूटियां और मसालें, उत्तर-पूर्वी भारत के विशेष शहद और जैविक उत्पाद; प्रतिष्ठित टोडा कढ़ाई से लेकर असम के मोगा रेशम और नागालैंड की काली मिट्टी के बर्तनों तक।
ट्राइफेड, जनजातीय लोगों के सशक्तिकरण की दिशा में काम करने वाली नोडल एजेंसी के रूप में विभिन्न पहल कर रहा है जो जनजातीय लोगों की आय और आजाविका में सुधार करने में मदद करती है वहीं उनके जीवन और परंपरा के तरीके को संरक्षित करती है। आदि बाजार एक ऐसी पहल है जो इन समुदायों के आर्थिक कल्याण को सक्षम बनाने और उन्हें मुख्यधारा के विकास से जोड़ने में मदद करती है।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देशव्यापी टीकाकरण अभियान के तहत अब तक वैक्सीन की 41.78 करोड़ डोज लगाई गई हैं।
अब तक पूरे देश में कुल 3,04,29,339 मरीज स्वस्थ हुये।
रिकवरी दर बढ़कर 97.35 प्रतिशत हुआ।
पिछले 24 घंटों के दौरान 38,652 मरीज ठीक हुए।
भारत में पिछले 24 घंटों में 41,383 मामले सामने आए हैं।
भारत में सक्रिय मामले वर्तमान में 4,09,394 हैं।
सक्रिय मामले कुल मामलों का 1.31 % हैं।
साप्ताहिक पॉजिटिविटी दर 5% से नीचे बनी हुई है, वर्तमान में 2. 12 % है
दैनिक पॉजिटिविटी दर 2.41 %, लगातार 31 वें दिन भी 3% से कम
जांच क्षमता में उल्लेखनीय वृद्धि हुई - कुल 45.09 करोड़ नमूनों की जांच की गई है।
एमजी /एएम/ केजे
(Visitor Counter : 389
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 206.21 करोड़ टीके लगाए जा चुके हैं
बीते चौबीस घंटों में 29,58,617 टीके लगाए गए
भारत में सक्रिय मरीजों की संख्या 1,34,933 है
सक्रिय मामलों की दर 0.31 प्रतिशत है
स्वस्थ होने की वर्तमान दर 98.50 प्रतिशत है
बीते चौबीस घंटों में 18,558 लोग स्वस्थ हुए,अब तक स्वस्थ हुए कुल लोगों की संख्या 4,34,84,110 है
पिछले 24 घंटों में 18,738 नए मामले सामने आए
दैनिक सक्रिय मामलों की दर 5.02 प्रतिशत है
साप्ताहिक सक्रिय मामलों की दर 4.63 प्रतिशत है
अब तक 87.79 करोड़ जांच की जा चुकी हैं,बीते चौबीस घंटों में 3,72,910 जांच की गई
युवा कार्यक्रम एवं खेल मंत्रालय
अप्रैल, 2020 से लेकर जनवरी, 2022 तक की अवधि के दौरान 78 एथलीटों/पूर्व एथलीटों/प्रशिक्षकों को 2,54,03,910 रुपये की वित्तीय सहायता जारी की गई: श्री अनुराग ठाकुर
युवा कार्यक्रम एवं खेल मंत्रालय ‘पंडित दीनदयाल उपाध्याय नेशनल वेलफेयर फंड फॉर स्पोर्ट्सपर्सन’ योजना के माध्यम से राष्ट्रीय स्तर के खिलाड़ियों को वित्तीय सहायता प्रदान करता है
सरकार ‘पंडित दीनदयाल उपाध्याय नेशनल वेलफेयर फंड फॉर स्पोर्ट्सपर्सन ’ योजना लागू कर रही है। यह योजना गरीबी की स्थिति में रहने वाले उत्कृष्ट खिलाड़ियों को, चिकित्सीय उपचार, खेल उपकरणों की खरीद, राष्ट्रीय एवं अंतरराष्ट्रीय स्पर्धाओं में भागीदारी आदि के लिए उपयुक्त वित्तीय सहायता प्रदान करती है। इस फंड के तहत दी जाने वाली सहायता मांग पर आधारित है और आवेदनों के आधार पर पात्र खिलाड़ियों को वित्तीय सहायता प्रदान की जाती है। इस योजना के तहत अप्रैल, 2020 से लेकर जनवरी, 2022 तक की अवधि के दौरान 78 एथलीटों/पूर्व एथलीटों/प्रशिक्षकों को कुल 2,54,03,910 रुपये की वित्तीय सहायता जारी की गई है। इनमें वे खिलाड़ी भी शामिल हैं, जिन्होंने कोविड से संबंधित समस्याओं के कारण उत्पन्न स्थिति से उबरने के लिए वित्तीय सहायता प्रदान करने का अनुरोध किया था।
यह जानकारी केन्द्रीय युवा कार्यक्रम एवं खेल मंत्री श्री अनुराग ठाकुर ने आज राज्यसभा में एक प्रश्न के लिखित उत्तर में दी।
आयुष
आयुष मंत्रालय ने ‘मेरा जीवन - मेरा योग’ वीडियो ब्लॉगिंग प्रतियोगिता के विजेताओं के नामों की घोषणा की
‘मेरा जीवन, मेरा योग’ नामक वीडियो ब्लॉगिंग प्रतियोगिता के विजेताओं के नामों की घोषणा आज कर दी गई। डिजिटल प्लेटफॉर्म पर आयोजित की गई यह वैश्विक प्रतियोगिता दरअसल आयुष मंत्रालय और भारतीय सांस्कृतिक संबंध परिषद  का एक संयुक्त प्रयास है। इसका शुभारंभ 31 मई, 2020 को प्रधानमंत्री श्री नरेन्द्र मोदी द्वारा छठे अंतर्राष्ट्रीय योग दिवस के अवसर पर किया गया था।
यह प्रतियोगिता इन छह श्रेणियों में आयोजित की गई थी - प्रोफेशनल, वयस्क  और युवा , जिनमें से प्रत्येक में पुरुष एवं महिला प्रतिभागियों को अलग-अलग माना गया था। पूरे भारत से कुल 35141 प्रविष्टियां प्राप्त हुईं, जबकि अन्य देशों से लगभग 2000 प्रविष्टियां प्राप्त हुईं। अन्य देशों की प्रविष्टियों का आकलन संबंधित भारतीय मिशनों द्वारा किया जा रहा है।
प्रोफेशनल श्रेणी में प्रथम विजेता अश्वथ हेगड़े  और रजनी गहलोत  हैं। वयस्क  श्रेणी में राजपाल सिंह आर्य और शैली प्रसाद को प्रथम विजेता घोषित किया गया है। इसी तरह युवा  श्रेणी में प्रथम विजेता प्रणय शर्मा और नाव्या एस.एच. हैं।
भारत से प्राप्त प्रविष्टियों की गहन जांच 200 योग विशेषज्ञों ने की। 160 वीडियो का चयन किया गया। इसके अलावा, इन श्रेणियों में 15 सदस्यीय ज्यूरी ने छांटी गई प्रविष्टियों का आकलन किया। ज्यूरी के सदस्यों द्वारा स्वतंत्र रूप से अलग-अलग दिए गए अंकों और उनके औसत स्कोर के आधार पर विजेताओं के बारे में निर्णय लिया गया। उच्चतम या सर्वाधिक औसत स्कोर वाले प्रतिभागियों को विजेता घोषित किया गया।
यह प्रतियोगिता विश्व भर के प्रतिभागियों के लिए खुली थी। प्रतियोगिता में भाग लेने के लिए प्रतिभागियों को 3 योगाभ्यासों  का 3 मिनट की अवधि वाला वीडियो अपलोड करना था जिसमें इस आशय का एक लघु वीडियो संदेश/विवरण भी शामिल करना आवश्यक था कि योगाभ्यासों से किस तरह उनके जीवन में उल्लेखनीय सकारात्मक परिवर्तन हुए हैं। वीडियो को प्रतियोगिता के हैशटैग #MyLifeMyYoga के साथ फेसबुक, ट्विटर या इंस्टाग्राम पर अपलोड किया गया था। इस प्रतियोगिता का समापन अंतर्राष्ट्रीय योग दिवस, यानी 21 जून 2020 को 23.50 बजे हुआ।
छह श्रेणियों में भारतीय पुरस्कार विजेताओं की विस्तृत जानकारी पाने के लिए अंग्रेजी का अनुलग्नक यहां क्लिक करें
स्वास्थ्य एवं परिवार कल्याण मंत्रालय
भारत में एक दिन में अब तक सबसे अधिक 51,706 मरीज ठीक हुए हैं
कोविड बीमारी से ठीक होने की दर बढ़कर 67.19% के रिकॉर्ड उच्च स्तर पर पहुंच गई
मृत्यु दर  घटकर 2.09% हो गई
भारत में पिछले 24 घंटों में एक दिन में कोरोना के सबसे अधिक मरीज ठीक हुए हैं। कोविड-19 के मरीजों के ठीक होने की संख्या में 51,706 की रिकॉर्ड वृद्धि के साथ इस बीमार से ठीक होने की दर 67.19% की एक नई उच्चाई तक पहुंच गई है और इसमें प्रत्येक दिन सुधार जारी है। इस बीमारी से अब तक ठीक होने वाले लोगों की कुल संख्या बढ़कर 12,82,215 हो गई है जो बीमारी के सक्रिय मामलों से दोगुना से भी ज्यादा है।
कोविड-19 के मरीजों के ठीक होने की बढ़ती संख्या के साथ पिछले 14 दिनों में इस बीमारी से ठीक होने की संख्या में 63.8%की वृद्धि हुई है जो यह दर्शाती है कि केंद्र सरकार द्वारा "टेस्ट, ट्रैक, ट्रीट" यानी परीक्षण, निगरानी, उपचार की रणनीति से संचालित कोविड-19 मामले पर की गई सही प्रतिक्रिया और प्रबंधन वांछित परिणाम दे रहा है।
सार्वजनिक और निजी क्षेत्रों के सामूहिक प्रयासों से अस्पताल के बुनियादी ढांचे में सुधार के साथ बड़े स्तर पर और काफी तेजी से कराए जा रहे परीक्षण से इस बीमारी से ठीक होने की दर में बढ़ोत्तरी सुनिश्चित हुई जिससे पिछले 14 दिनों में ठीक होने की दर 63% से बढ़कर 67% हो गई है।
कोविड-19 बीमारी से ठीक होने वाले लोगों की संख्या में निरंतर वृद्धि के साथ, इससे ठीक होन वाले लोंगों की कुल संख्या और इसके सक्रिय मामलों के बीच अंतर लगभग 7 लाख तक पहुंच गया है। ठीक होने वाले मरीजों की रिकॉर्ड उच्चतम दैनिक संख्या के कारण, इसके सक्रिय मामले घटकर 5,86,244 हो गए हैं और ये सभी चिकित्सकीय देखरेख में हैं।
केंद्र और राज्य/केन्द्र शासित प्रदेशों की सरकारों द्वारा "टेस्ट, ट्रैक, ट्रीट" रणनीति के समन्वित कार्यान्वयन से यह सुनिश्चित हुआ है कि वैश्विक परिदृश्य की तुलना में भारत में मृत्यु दर  कम रही है और यह लगातार घटती जा रही है। आज मृत्यु दर  अब तक की सबसे कम 2.09% है।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdfपर उपलब्ध है।
वित्त मंत्रालय
सीबीडीटी ने एंजेल टैक्स के संबंध में नियम 11यूए में बदलावों को अधिसूचित किया
एक गैर सूचीबद्ध कंपनी के द्वारा जारी शेयरों के लिए अनिवासी से प्राप्त भुगतान को आयकर अधिनियम, 1961  की धारा 56 के दायरे में लाने के लिए वित्त अधिनियम 2023 में एक संशोधन किया गया है, जिसमें यह प्रावधान किया गया है कि यदि शेयरों को जारी करने के लिए इस तरह का भुगतान शेयरों के उचित बाजार मूल्य  से अधिक है, तो यह 'अन्य स्रोतों से आय' शीर्षक के तहत आयकर के दायरे में आएगा।
कानून को तैयार करने में हितधारकों को शामिल करने की सरकार की प्रतिबद्धता की दिशा में, 19 मई 2023 की प्रेस विज्ञप्ति के माध्यम से उचित बाजार मूल्य की गणना के तरीकों के मूल्यांकन के लिए मसौदा नियम 11 यूए पर हितधारकों और आम जनता से सुझाव और प्रतिक्रिया आमंत्रित की गई थी।
इस संबंध में प्राप्त सुझावों और हितधारकों के साथ की गई विस्तृत बातचीत को ध्यान में रखते हुए, अधिनियम की धारा 56 के लिए शेयरों के मूल्यांकन के नियम 11यूए को अधिसूचना संख्या 81/2023 दिनांक 25 सितम्बर 2023 माध्यम से संशोधित किया गया है।
नियम 11 यूए में बदलावों के मुख्य बिंदु इस प्रकार हैं:
क) नियम 11यूए के तहत निवासियों के लिए उपलब्ध शेयरों के मूल्यांकन की दो विधियों अर्थात् डिस्काउंटेड कैश फ्लो  और नेट एसेट वैल्यू  के अतिरिक्त, अनिवासी निवेशकों के लिए पांच और मूल्यांकन विधियां उपलब्ध कराई गई हैं जिनके नाम हैं कंपेयरेबल कंपनी मल्टीपल मेथड, प्रोबेबिलिटी वेटेड एक्सपेक्टेड रिटर्न मेथेड, ऑप्शन प्राइजिंग मेथड,माइलस्टोन एनालिसिस मेथड और रिप्लेसमेंट कॉस्ट मैथड।
ख) जहां केंद्र सरकार द्वारा अधिसूचित किसी अनिवासी इकाई से शेयर जारी करने के लिए कोई भुगतान प्राप्त होता है तो ऐसे भुगतान के लिए इक्विटी शेयरों की कीमत को निम्नलिखित शर्तों में निवासी और अनिवासी के लिए इक्विटी शेयरों के एफएमवी के रूप में लिया जा सकता है:
 ऐसी स्थिति में जहां एफएमवी से प्राप्त भुगतान अधिसूचित इकाई से प्राप्त कुल भुगतान से अधिक न हो, और
 कंपनी द्वारा अधिसूचित इकाई से शेयरों जो कि मूल्यांकन का विषय है, के जारी होने की तारीख से 90 दिन पहले या बाद की अवधि के अंदर भुगतान प्राप्त किया गया हो।
ग) इसी तर्ज पर, वेंचर कैपिटल फंड या निर्दिष्ट फंड द्वारा किए गए निवेश को मूल्य के मिलान में संदर्भ के लिए निवासी और अनिवासी निवेशकों को उपलब्ध कराया जाएगा।
घ) अनिवार्य रूप से परिवर्तनीय वरीयता शेयरों  के एफएमवी की गणना के लिए मूल्यांकन विधियां भी प्रदान की गई हैं।
च) मूल्य में 10 प्रतिशत के अंतर का सुरक्षित दायरा प्रदान किया गया है।
अधिसूचित नियम विश्व स्तर पर स्वीकृत कार्यप्रणाली को शामिल करने और निवासी और अनिवासी निवेशकों को व्यापक समानता प्रदान करने के लिए मूल्यांकन पद्धतियों के विस्तार का प्रावधान करता है।
अधिसूचना संख्या 81/2023 दिनांक 25 सितंबर, 2023 www.incometaxindia.gov.in पर उपलब्ध है।
रसायन एवं उर्वरक मंत्रालय
प्रधानमंत्री भारतीय जनऔषधि परियोजना  की कार्यान्वयन एजेंसी, फार्मास्यूटिकल्स एंड मेडिकल डिवाइसेस ब्यूरो ऑफ इंडिया  ने मई, 2022 के महीने में पहली बार 100 करोड़ रुपये की बिक्री को पार किया
सरकार ने मार्च 2024 तक जनऔषधि केन्द्रों की संख्या बढ़ाकर 10,000 करने का लक्ष्य रखा है
पिछले 5 वर्षों में इस परियोजना के तहत आम जनता का 15,000 करोड़ रुपये से अधिक बचाया गया है
आम आदमी, विशेषकर गरीबों, को सस्ती दर पर गुणवत्तापूर्ण दवाएं उपलब्ध कराने की दृष्टि से, सरकार ने मार्च 2024 तक प्रधानमंत्री भारतीय जनऔषधि केन्द्रों  की संख्या को बढ़ाकर 10,000 करने का लक्ष्य रखा है। 31.05.2022 तक, जनऔषधि केन्द्रों की संख्या बढ़कर 8735 हो गई है। पीएमबीजेपी के तहत, देश के 739 जिलों को कवर किया गया है।
पीएमबीआई प्रधानमंत्री भारतीय जनऔषधि केन्द्रों  में आवश्यक दवाओं की निर्बाध उपलब्धता सुनिश्चित करने के लिए प्रतिबद्ध है। पिछले 8 वर्षों की अपनी यात्रा के दौरान, वर्ष 2014-15 में 8 करोड़ रुपये के वार्षिक कारोबार से शुरू करके पीएमबीआई ने मई, 2022 के महीने में 100 करोड़ रुपये का अपना उच्चतम मासिक बिक्री कारोबार हासिल किया, जिससे देश के नागरिकों के लगभग 600 करोड़ रुपये बचे। मई, 2021 में कुल बिक्री 83.77 करोड़ रुपये की थी और वह समय कोविड-19 के दूसरी लहर का था। सरकार की इस नेक योजना की पहल से लोग दवाओं पर अपने खर्च को कम करने में समर्थ हुए हैं। वर्तमान में, ये जनऔषधि केन्द्र 1600 से अधिक दवाएं और 250 सर्जिकल उपकरण उपलब्ध कराते हैं जिनमें न्यूट्रास्यूटिकल्स, आयुष उत्पाद और सुविधा सेनेटरी पैड, जोकि एक रुपये प्रति पैड की दर से बेचे जाते हैं, शामिल हैं।
पीएमबीजेपी के तहत देश के हर नागरिक को जन औषधि केन्द्रों के माध्यम से गुणवत्तापूर्ण जेनेरिक दवाएं उपलब्ध कराने के उद्देश्य से 406 जिलों के 3579 प्रखंडों को कवर करने के लिए नए आवेदन भी आमंत्रित किए गए हैं। छोटे शहरों और प्रखंड मुख्यालयों के निवासी अब जन औषधि केन्द्र खोलने के अवसर का लाभ उठा सकते हैं। यह योजना 5.00 लाख रुपये के प्रोत्साहन और महिलाओं, अनुसूचित जाति / अनुसूचित जनजाति, पहाड़ी जिलों, द्वीप जिलों और उत्तर पूर्वी राज्यों सहित विभिन्न श्रेणियों के लिए 2.00 लाख रुपये तक के विशेष प्रोत्साहन प्रदान करती है। इससे देश के कोने-कोने में लोगों तक सस्ती दवा की पहुंच आसान होगी।
इस क्रम में पीएमबीआई ने गुरुग्राम, चेन्नई, गुवाहाटी और सूरत में चार गोदामों की स्थापना करके आपूर्ति श्रृंखला प्रणाली को मजबूत किया है। इसके अलावा, भारत के हर हिस्से में समय पर आपूर्ति सुनिश्चित करने के लिए देश भर में 39 वितरकों का एक मजबूत वितरक नेटवर्क उपलब्ध है।
वस्त्र मंत्रालय
तैयार वस्त्रों के लिए उत्पादन से जुड़ी प्रोत्साहन  योजना के लिए परिचालन दिशानिर्देश
सरकार ने देश में एमएमएफ अपारेल, एमएमएफ फैब्रिक्स और प्रोडक्ट्स ऑफ टेक्निकल टेक्सटाइल्स के उत्पादन को प्रोत्साहन देने के उद्देश्य से पांच साल की अवधि के लिए 10,683 करोड़ रुपये के स्वीकृत बजट के साथ टेक्सटाइल के लिए उत्पादन से जुड़ी प्रोत्साहन  योजना को स्वीकृति दी है। इससे संबंधित परिचालन दिशानिर्देशों को अंतिम रूप दे दिया गया है और इसे http://texmin.nic.in/services/operational-guidelines-production-linked-incentive-pli-scheme-textiles-promoting-mmf-and पर अपलोड कर दिया गया है।
वस्त्र मंत्रालय पीएलआई पोर्टल https://pli.texmin.gov.in/mainapp/Default के माध्यम से 1 जनवरी, 2022 से वस्त्रों के लिए पीएलआई योजना के तहत ऑनलाइन आवेदन स्वीकार करेगा। आवेदन के लिए विंडो 01-01-2022 से 31-01-2022 तक खुली रहेगी।
उपभोक्ता कार्य, खाद्य एवं सार्वजनिक वितरण मंत्रालय
वर्तमान में जारी धान की खरीद से 1 करोड़ से अधिक किसान लाभान्वित हुए
146960 करोड़ रुपये के न्यूनतम समर्थन मूल्य के भुगतान के साथ कुल 713 लाख मीट्रिक टन धान की खरीद की गई
खरीफ विपणन सत्र 2022-23  के लिए धान की खरीद से 1 करोड़ से अधिक किसान लाभान्वित हुए हैं। 01.03.2023 तक लगभग 713 लाख मीट्रिक टन धान की खरीद की गई और 146960 करोड़ रुपये का न्यूनतम समर्थन मूल्य का भुगतान सीधे किसानों के खाते में स्थानांतरित कर दिया गया है।
खरीद की प्रक्रिया के निर्बाध संचालन के लिए सभी व्यवस्थाएं की जा रही हैं। खरीदे गए धान के बदले चावल की आपूर्ति जारी है और 713 लाख मीट्रिक टन धान की खरीद के बदले 01 मार्च 2023 तक केंद्रीय पूल में लगभग 246 लाख मीट्रिक टन चावल प्राप्त किया गया है। देश की जरूरतों को पूरा करने के लिए केंद्रीय पूल में वर्तमान में चावल का पर्याप्त स्टॉक उपलब्ध है।
वर्तमान खरीफ विपणन सत्र 2022-23 की खरीफ फसल के लिए, 766 लाख मीट्रिक टन धान  की खरीद का अनुमान लगाया गया है। वर्तमान खरीफ विपणन सत्र 2022-23 की रबी फसल के लिए, लगभग 158 लाख मीट्रिक टन धान  की मात्रा की खरीद का अनुमान लगाया गया है। रबी फसल को शामिल करने के साथ, यह उम्मीद की जाती है कि पूरे खरीफ विपणन सत्र 2022-23 के दौरान लगभग 900 लाख मीट्रिक टन धान की खरीद की जा सकती है।
निर्वाचन आयोग
भारतीय निर्वाचन आयोग ने महाराष्ट्र के लिए दो विशेष व्यय पर्यवेक्षक नियुक्त किए
 ने आज भारतीय राजस्व सेवा के दो पूर्व अधिकारियों - सुश्री मधु महाजन  और श्री बी. मुरली कुमार  को महाराष्ट्र में आने वाले विधानसभा चुनाव के लिए विशेष व्यय पर्यवेक्षक नियुक्त किया है।
सुश्री महाजन को मुंबई में मुख्य निर्वाचन अधिकारी से परामर्श करते हुए धन शक्ति के दुरुपयोग को नियंत्रित करने पर विशेष जोर देते हुए चुनाव के संचालन की देखरेख करने की आवश्यकता होगी। इसी तरह श्री बी. मुरली कुमार पुणे में स्थितरहेंगे और जैसे आवश्यक होगा अधिकारियों और चुनाव अधिकारियों के साथ बाकी राज्य के मामलों पर ध्यान देंगे।
विशेष पर्यवेक्षक यहां चुनाव प्रशासन द्वारा किए जा रहे कार्यों की देखरेख और निगरानी करेंगे और यह सुनिश्चित करेंगे कि खुफिया जानकारी और सी-विजिल, वोटर हेल्पलाइन 1950 के माध्यम से मिली शिकायतों के आधार पर कठोर और प्रभावी प्रवर्तन कार्रवाई की जाएगी उन सभी व्यक्तियों या संस्थाओं के खिलाफ जो मतदान प्रक्रिया को निष्फल करने के इरादे से धन, शराब और मुफ्त की चीजों का वितरण करके मतदाताओं को लुभाने की कोशिश करते हैं।
ज्ञात हो कि आयकर विभाग की अन्वेषण शाखा में उनके पूर्व अनुभव को देखते हुए सुश्री मधु महाजन को हाल के लोकसभा चुनाव में तमिलनाडु के लिए विशेष व्यय पर्यवेक्षक नियुक्त किया गया था। लोकसभा चुनाव के दौरान श्री मुरली कुमार को 8-वेल्लोर लोकसभा निर्वाचन क्षेत्र के लिए विशेष व्यय पर्यवेक्षक नियुक्त किया गया था और उन्होंने इससे पहले चेन्नई में बतौर आयकर महानिदेशक  सेवाएं दी थीं।